Grete Mosheim

**Margarete Emma Dorothea MOSHEIM** (naskiĝinta la  en Berlino, mortinta la  en Novjorko) estis germana aktorino filma, teatra, televida de juda deveno (flanke de sia patro). Ankaŭ ŝia fratino Lore Mosheim filme aktoradis.

## Vivo 
Mosheim komencis la karieron en la aĝo de 17 kaj estis membro de *Deutsches Theater*, Berlino, de 1922 ĝis 1931. Ŝi komencis studi en la Teatrolernejo de Max Reinhardt ĉe Berthold Held jam en 1922, kune kun Marlene Dietrich.

Mosheim dungitis sub la estrado de Max Reinhardt, kaj en 1925 li donis al ŝi la ŝancon anstataŭigi en la teatraĵo *Der sprechende Affe* (de René Fauchois) koleginon pro ties malsaneco tuja. Mosheim lernis la malfacilan rolon de Albert Bassermann en nur 24 horoj kaj iĝis superstelulo preskaŭ subite. Ĝis 1933, kiam ŝi iris al Londono pro la potencakiro de la nazioj, ŝi estis elstara en la berlina teatrosceno. Ŝi furoris en multaj roloj, estante egale hejme en dramo kaj komedio. Ŝi ankaŭ aperis en muzikaj revuoj kaj surbendigis kantojn i.a. de Friedrich Hollaender.

Post intensa studo, ŝi majstris la anglan sufiĉe por aperi aktore en *Two Share a Dwelling* en Londono en 1935. Ŝi denove aperis sur scenejo en la Germanio de 1952, sed ne revenis al filmoj - krom en kelkaj televidroloj - ĝis sia apero kiel avino en *Moritz, lieber Moritz* de Hark Bohm en 1978.

Mosheim aperis en multaj germanaj filmoj, plejparte mutfilmoj, komencante per *Michael* en 1924. Ĝis ŝi fuĝis de Germanio en 1933, ŝi ĉefrolis en multaj filmoj, inkluzive ĉe *Dreyfus* (1930) kaj *Yorck* (1931). En 1935 ŝi ĉefrolis en la brita filmo *Car of Dreams*.

Mosheim estis edzino tri fojojn: al aktoro Oskar Homolka en Berlino (1928-1937), al industriulo Howard Gould en Londono (1937-1948) kaj al ĵurnalisto Robert Cooper, kiu estis korespondisto por "The Times". Ŝi havis neniujn filojn.

## Honoroj 
* 1963: *Deutscher Kritikerpreis*
* 1971: Ora *Filmband*
* 1974: Granda meritkruco de la Federacia Respubliko Germanio (Großes Verdienstkreuz des Verdienstorden der Bundesrepublik Deutschland)

## Filmaro 

* 1924: Michael
* 1925: Ein Lebenskünstler
* 1925: Wir armen kleinen Mädchen
* 1926: Derby
* 1926: Der Geiger von Florenz
* 1926: Junges Blut
* 1926: Die Flammen lügen
* 1926: Die Sporckschen Jäger
* 1927: Faschingszauber
* 1927: Primanerliebe
* 1927: Feme
* 1927: Arme kleine Sif
* 1927: Das Erwachen des Weibes
* 1927: Höhere Töchter
* 1928: Frau Sorge
* 1928: Die Rothausgasse
* 1928: Die kleine Sklavin
* 1928: Die Siebzehnjährigen
* 1930: Cyankali
* 1930: Dreyfus
* 1931: Arme, kleine Eva
* 1931: Arm wie eine Kirchenmaus
* 1931: Yorck
* 1933: Moral und Liebe
* 1935: Car of Dreams
* 1962: Dreht euch nicht um (TV)
* 1969: Die Glasmenagerie (TV)
* 1970: Der Hermelin (TV)
* 1970: …wie die Wölfe (TV-Serie *Der Kommissar*)
* 1978: Moritz, lieber Moritz

## Literaturo 
* Gundolf S. Freyermuth: *Reise in die Verlorengegangenheit. Auf den Spuren deutscher Emigranten (1933–1940).* Rasch & Röhring, Hamburg 1990, ISBN 3-89136-382-6, Kap. 2.24.
* Kay Weniger: 'Es wird im Leben dir mehr genommen als gegeben …'. Lexikon der aus Deutschland und Österreich emigrierten Filmschaffenden 1933 bis 1945. Eine Gesamtübersicht. S. 351 f., ACABUS-Verlag, Hamburg 2011, ISBN 978-3-86282-049-8

## Eksteraj ligiloj 
* Informoj ĉe internacia kina listaro
* Bildoj de ŝi ĉe virtual-history.com
* Biografio ĉe NDB
* Eltiraĵo el *Car of Dreams*

Kategorio:Germanaj kantistoj
Kategorio:Germanaj aktoroj
Kategorio:Germanaj judoj
Kategorio:Viktimoj de la naziismo